Paula Quinteiro permanecerá no cargo "por responsabilidade política"\n24 mayo 2018 08:41 h.\ndimisíón En Marea consulta Paula-Quinteiro\nO 85% dos votantes na consulta sobre a súa dimisión respaldaron a marcha da deputada ► Dimite un dos críticos do Consellos das Mareas\nUn 85% dos 928 inscritos de En Marea que participaron na consulta convocada pola formación sobre o futuro da deputada Paula Quinteiro optaron por apoiar pedir a dimisión da parlamentaria tras o seu incidente coa Policía. Deste xeito, as bases ratifican a petición de dimisión da deputada, que a mesma semana do incidente xa pedira a dirección do partido.\nQuinteiro, pola súa parte, mantén a postura que sostivo ata o de agora e non presentará a súa dimisión. A deputada, que compareceu este xoves ante os medios de comunicación, considera que os resultados da consulta de En Marea demostran que foi un "fracaso" e continuará no cargo por "responsabilidade política"\n"Por responsabilidade política vou continuar. Non é un tema persoal. Se eu dimitise sentaría un precedente moi malo porque o PP podería inventar unha mentira e repetila mil veces" obrigando a todos os seus adversarios políticos a dimitir.\nCriticou o proceso de "linchamento desmedido" que sufriu pola propia dirección da organización de confluencia e instou á coordinadora "a facer autocrítica da xestión deste proceso".\nQuinteiro: Por responsabilidade política vou continuar. Non é un tema persoal. Se eu dimitise sentaría un precedente moi malo\nSegundo dixo, en ningún caso queda por obter beneficios persoais nin económicos posto que antes como enfermeira "eventual pero continuada" do Sergas cobraba máis diñeiro, por mor das doazóns que agora fai en base aos estatutos de Podemos e En Marea é "a deputada que menos cobra" da Cámara galega.\nAdemais, volveu a repetir que ela esta disposta a someterse a un proceso revogatorio pero que, ao seu xuízo, non poderá convocarse porque para impulsalo precísase da participación de máis dun 50 por cento do censo.\nA parlamentaria de En Marea confiou en que este xoves sexa o último capítulo deste asunto, porque ao seu xuízo, "é o momento de reflexionar", "volver recuperar o espírito de hai tempo" e camiñar cara a unha "saída dialogada" que permita ao partido centrarse nas eleccións municipais de 2019.\nDATOS DA VOTACIÓN. Segundo os datos facilitados pola formación esta madrugada, dos 2.387 inscritos chamados a votar, foron 928 os que o fixeron, o que supón case un 40% e que é unha cifra superior á alcanzada en anteriores consultas.\nAs bases contaron con 36 horas para responder si ou non á pregunta "Consideras que Paula Quinteiro debe dimitir do seu cargo como deputada do Parlamento galego polo uso da súa acta de deputada para un asunto particular?".\nDos 928 votos emitidos, 790 foron a favor de solicitar a dimisión de Quinteiro –un 85,13%- fronte ás 138 en contra –un 14,87%–.\nAVALIACIÓN DOS RESULTADOS. A dirección de En Marea destacou que a participación na consulta foi "alta" e considera que logo de que as bases do partido instrumental apoiasen maioritariamente a marcha da deputada, o asunto debe quedar "pechado".\nAna Seijas e Victoria Esteban, as portavoces do Consello das Mareas, remarcaron que, por tanto, os resultados "son válidos" e deben servir para "pechar" o caso, xa que fixan a postura política do "conxunto" de En Marea sobre o futuro de Quinteiro.\nDIMITE UN DOS CRÍTICOS\nBorja San Ramón, un dos integrantes do Consello das Mareas e crítico coa dirección de En Marea presentou este xoves a súa dimisión no órgano máximo de dirección entre plenarios do partido instrumental tras a consulta sobre o futuro de Paula Quinteiro.\nDecidiu abandonar o órgano ao entender que os resultados desacreditan á dirección da organización posto que "dúas de cada tres inscritas de En Marea rexeitan participar da caza de bruxas" iniciada contra Paula Quinteiro. Por iso, decidiu abandonar o seu posto e pide que "ante os fracasos colectivos" agora débese "asumir os feitos".


Xogo Os Pinguins de Madagascar Coloring\nAniversario de hoxe Skipper e está preparado para recibir os hóspedes. Pero algo está falta - gris e gris cunca de noces. Fai un regalo para o capitán e pintar un cadro con tintas de cores.\nXogo en liña Os Pinguins de Madagascar Coloring - xogar de balde sen rexistro Xogos xogo xogo flash Os Pinguins de Madagascar Coloring en liña zxgame9.com .. Se che gusta de xogos online Os Pinguins de Madagascar Coloring - compartilo con seus amigos.\nOs Pinguins de Madagascar Coloring\nComo xogar o xogo en liña. Os Pinguins de Madagascar Coloring Control do xogo. Os Pinguins de Madagascar Coloring Aniversario de hoxe Skipper e está preparado para recibir os hóspedes. Pero algo está falta - gris e gris cunca de noces. Fai un regalo para o capitán e pintar un cadro con tintas de cores. O lado dereito do campo de xogo, vai atopar unha paleta con pinturas, eo rato fará que un cepillo de pintar o cadro. Para pintar unha imaxe, basta con premer sobre unha das pinturas da xesta, e, a continuación, o deseño web seleccionado. Así, un curso de cepillo despois do outro e antes de imaxe brillante e colorido contentou Skipper. Cando o deseño está listo, prema o botón Seguinte e introduza un nome a unha célula baleira - este será o seu autógrafo. By the way, se fai clic no botón de impresión, a imaxe acabada imprimirase e amosar aos seus amigos.\nAvaliar este xogo: Xogado: 3926\nOs Pinguins de Madagascar Coloring ( Votos22, Valoración middlecover: 4.59/5)\nOs nosos xogos en Kuzco


Urdangarin podería optar a un réxime de semiliberdade aos 2 meses de entrar en prisión - SOCIAL - Sermos Galiza - Diario de intereses galegos\nDEBERÁ ENTRAR EN PRISIÓN NUN PRAZO DE 5 DÍAS\nUrdangarin podería optar a un réxime de semiliberdade aos 2 meses de entrar en prisión\nRedacción 13 Xuño 2018 10:06 h.\nOptaría ao terceiro grao. Isto implica poder saír do cárcere as fins de semana e de segunda a sexta feira se é para traballar.\nIñaki Urgangarin entrará en prisión. A sentenza do Tribunal Supremo condénao a 5 anos e 10 meses de prisión, unha pena que implica a entrada no cárcere. Mais fontes xurídicas consultadas por El Confidencial sinalan que existe a posbilidade de que o exduque de Palma opte ao terceiro grao penitenciario, é dicir, que entraría nun réxime de semiliberdade, en apenas dous meses.\nUrdangarín, ademais, pode escoller unha prisión ao seu gosto para cumprir a pena. Nestes casos, o tribunal adoita conceder por volta dunha semana para o ingreso efectivo no cárcere. Unha vez en prisión pasará a un módulo de respecto, con presos de confianza e afastado das zonas máis conflitivas e problemáticas. A Sección Primeira da Audiencia Provincial de Palma deu a Iñaki Urdangarin cinco días de prazo para ingresar en prisión.\nApós de pasar dous meses en prisión, debe clasificárselle nun determinado grao. Os expertos consultados por El Confidencial apontan a que o normal nas circunstancias do cuñado de Felipe VI sería que se clasificase como segundo grao mais, de se cumprir una serie de requisitos, podería entrar en terceiro grao. Isto implica poder saír do cárcere as fins de semana e de segunda a sexta feira se é para traballar.\nAdemais, cando cumpra unha cuarta parte da condena, Urdangarín poderá acceder a permisos penitenciarios.\nSogama factura aos concellos adheridos 22 millóns de euros “de máis”


O aborto, un dereito exclusivo da muller\nO aborto, un dereito exclusivo da muller - 17 Outubro 2013\nAs tres membros de Femen irromperon intanxíbeis, con todo o seu ardor de mocidade e opulencia de liberdade, no sacrosanto Parlamento español. Inaudito. A maioría das súas señorías quixeron ver neses xestos nítidos unha representación diabólica, desas que o propio S. Miguel o espadachín non pode despezar nin o hisopo de Rouco Varela exorcizar.\nAs tres membros de Femen irromperon intanxíbeis, con todo o seu ardor de mocidade e opulencia de liberdade, no sacrosanto Parlamento español. Inaudito. A maioría das súas señorías quixeron ver neses xestos nítidos unha representación diabólica, desas que o propio S. Miguel o espadachín non pode despezar nin o hisopo de Rouco Varela exorcizar. Estas Tres Gracias veñen a encarnar a esencia mais pura e núa das mulleres que queren ser elas mesmas, en plenitude da súa liberdade. Desde aquela escultura do século II, a-C., da Grecia helenista, que representa nese mármore albo as Tres Cárites ou Gracias: Aglae, Talía e Eufrosina. As tres transcenderon en tódolos renacementos posíbeis da arte pictórica. As Tres Gracias de Rafael, de Botticeli, de Tintoretto, de Rubens, de J. B. Regnaul e de Picasso, entre tantos outros, non deixan de convidarnos a soster esa épica libertaria que elas protagonizan.\n"Con esa enerxía feminina de ser elas mesmas, erguendo un universo sen ataduras, tomando decisións e sendo portadoras dun solemne grito que as Tres Gracias acalaron ao poderoso señor da xustiza, o ministro Ruíz Gallardón, cando iniciaba o seu discurso sobre o aborto"\nCon esa enerxía feminina de ser elas mesmas, erguendo un universo sen ataduras, tomando decisións e sendo portadoras dun solemne grito que as Tres Gracias acalaron ao poderoso señor da xustiza, o ministro Ruíz Gallardón, cando iniciaba o seu discurso sobre o aborto. Os señores deputados e deputadas da dereita quixeron ver neses xestos unha maneira de profanación do hemiciclo, xa profanado por Tejero e por tanta vaidade discursiva. Outros coidaron que se trataba dun animado strip tease, ou das herdeiras de Cicciolina. Non, o show é o que se está realizando con leis represivas sobre o aborto no actual Parlamento. Contra esas normativas machistas e eclesiásticas, as Tres Gracias de hoxe, con súas tetas arrogantes e maduras, con seu eco aceso, manifestaban no rotulado do seu peito: “Aborto es Sagrado”. Coido que non hai nada sagrado, sobre todo, descartando o concepto místico, e si o dereito civil da muller a decidir sobre o seu propio corpo.\nO tema é tan elemental, cando falamos de igualdade, que non precisa de moitos matices para entender o verdadeiro problema que teñen as mulleres, cando toman as súas decisións fronte a unhas leis discriminatorias e adobadas de hipocrisía, que non se sosteñen no que debía ser unha verdadeira democracia pluralista –que non temos- e cando os poderes do Estado están dirixidos pola prepotencia e pola discriminación de quen ostenta ese poder. Todo xira arredor de seus intereses e de súa prédica, neste sentido, é preciso mobilizarnos de mil maneiras, cando percibimos un atentado que se está practicando contra os sentimentos e as sensibilidades das mulleres; polas negativas a tomar en consideración ese debate científico amplo que con anterioridade xa deu os seus veredictos.\nEstamos falando dun tema moi sensíbel que ten diversos perfís dentro dun mosaico de contradicións. Persoalmente pode que teñamos un punto de vista moi particular sobre o aborto; sobre ese terrible drama da muller no momento de tomar unha decisión tan delicada como é a interrupción do embarazo. Neste sentido, a liberdade persoal da muller debe predominar, pero tamén asistida por médicos e por todo un concerto social e de información para superar ese escurantismo recalcitrante e perverso.\n"Que se pode agardar desa persistencia machista dun poder de ricos e de célibes que ignoran a igualdade e a liberdade e, sobre todo, os múltiples sufrimentos das mulleres mais desasistidas da sociedade".\nNestes contratempos, a muller está desasistida, porque se lle nega a súa liberdade de decidir. O peso cruel desa ortodoxia medievalista que aínda considera á muller como esas virxes románicas, sentadas e estáticas que teñen no seu centro o neno. Estas iconas emiten unha mensaxe que manifesta que a utilidade da muller é a de parir, coidar de seus fillos e lavarlle os calzóns a seu home. Este é o tótem que programa e proclama esa Igrexa integrista. E por isto esfórzase en plantar cara a unha sociedade que quere organizarse libremente e estar exenta de pasados, de tutelas e de credos que confinan e partillan a convivencia.\nSobre este tema, a sociedade xa ten deliberado e debatido cientificamente o tema do aborto, e cando se realiza un mínimo avance, o tradicionalismo machista e o relixioso fan acto de presenza con proclamas en favor da vida, con contidos reaccionarios, sen un mínimo de pudor científico. Que se pode agardar desa persistencia machista dun poder de ricos e de célibes que ignoran a igualdade e a liberdade e, sobre todo, os múltiples sufrimentos das mulleres mais desasistidas da sociedade.


o viticologo dos bagos » 2010 » Agosto\nvirá á próxima marea á brisa que deixa o salitre na pel coma unha caricia que acompaña sempre o aire que respirar todos os dias\nAgás do tempo o9\nFrutal, con ganas. Xardín aromatizado pola herbas e por un enxambre branco e amarelo de flores. Unha muller, perfumada coas herbas do seu tocador, pasa polo medio saboreando un pastel de crema que nos seus beizos sabeme fresco. Enche a boca polos catro puntos cardinais, intensamente saboroso polo sur, cunha fresca acidez cara o norte e […]\nXa está, con este azeite da alentejana Herdade do Esporao, remato (ate o próximo mes, ou por ahi) a miña particular meta análise sobre os azeites peninsulares. A Galega desta Herdade é a pinga que verque o copo das miñas dúbidas convertendoas en verdade irrefutavel (máis ou menos), a meta análise non engana: a azeitona galega é a grande […]\nHai finura… limpo e intenso paso dos aromas polo nariz, bulbo olfactorio e demais estacións intermedias… antes de convertir en emocionante o seu paso pola memoria o través dos recordos que pululan polo meu cerebro. Quen teimudamente busque definilos revolvendo no vademecum dos descriptores, eses que non viaxan pola emoción dos sentidos, para estes seres “obxectivos” da cata ou […]\nLadeira de A Mata\nFernando Alvarez Fernandez, un home plural, creativo e creador, feito a si mesmo, con férrea vontade e amor pola súa terriña, co punto de mira no futuro, por exemplo hai máis de dez anos plantara un pequeno bosque de carballo americano no cumio da ladeira onde está situada A Mata, para que a sua descendencia poida, no […]\nSuavemente agarimosos, pero máis do que me gustaria, moito máis do recordo que gardo deles, algo máis do que espero dun tinto galego da Ribeira Sacra, certo que nalguns non faltan os froitos silvestres ou as baias e a flor tímida con especias comedidas, máis… cando chega o momento esperado, despois dos preámbulos pertinentes que nos […]


A Deputación cede ao Museo do Prado unha árbore de Nadal\nLugo: A Deputación cede ao Museo do Prado unha árbore de Nadal\nO acto de presentación tivo lugar nunha das salas expositivas do centro\nLugo 19/12/2019 23:16 h\nO acto de presentación tivo lugar nunha das salas expositivas do Prado e contou coa presenza de Marina Chinchilla, directora adxunta de Administración, e de Guille García Hoz, artista responsable da decoración da árbore. José Tomé destacou a colaboración co Prado como “unha oportunidade excepcional para mostrar ao mundo a riqueza patrimonial da provincia”. Así, unhas 200.000 persoas achegaranse ao museo durante os 25 días nos que a árbore estará instalada, visitantes que ademais terán información de Lugo grazas ao material promocional que a Deputación terá no espazo museístico. A esta proxección, hai que engadir o gran impacto mediático desta actuación.\n“Esperamos que ao recibir aos visitantes, a beleza de este abeto se converta nun adecuado preludio da experiencia estética que encontrarán dentro do museo. E gustaríanos que, no momento da partida, o murmurio das súas ramas sirva non só de despedida, se non como invitación a prolongar a experiencia vivida nestas salas cunha visita á provincia de Lugo”, asegurou o Presidente.\nDeputación de Lugo José Tomé Rafa Nadal Turismo


Inspiratics | Gamificación: a psicoloxía do alumno como xogador Gamificación: a psicoloxía do alumno como xogador\nGamificación: a psicoloxía do alumno como xogador\nNeste artigo centrámonos nun elemento crave para a gamificación na aula. Unha característica precedente ao propio xogo, que debería ter un papel determinante no deseño do mesmo e á que debemos prestar especial atención á hora de implementar a gamificación cos nosos alumnos: os tipos de xogador.\nPublicamos en artigos anteriores que a Gamificación, como deseño de experiencias de aprendizaxe, implica a combinación de distintos elementos: mecánicas, dinámicas e compoñentes. Agora, queremos centrarnos nun elemento crave que resalta no deseño do xogo e ao que debemos prestar especial atención: os tipos de xogador. Debemos coñecer a actitude e a psicoloxía daqueles para quen deseño a nosa gamificación e ter claro que canto mellor entendes aos teus alumnos-xogadores, mellor podes usar as súas motivacións para o deseño do xogo.\nA psicoloxía do xogador\nTodo profesor debe coñecer ben aos seus alumnos pero cando aplicamos gamificación en clase é fundamental coñecer tamén a súa psicoloxía. Ás veces non nos sae como queremos porque non pensamos como se comportan ou de que maneira poden afrontar os retos e desafíos que lles expoñamos.\nÉ fundamental para poder manter o fluxo de xogo (Flow) entender como pensa, como se comporta e como interactúa o alumno-xogador. Para ter en conta estes dous eixos e poder deseñar adecuadamente vexamos dous modelos que nos poden achegar solucións:\nAínda que existen varios modelos para definir os tipos de xogador o máis empregado é o modelo de Richard Bartle que explica como interactúa o xogador; Bartle creou unha taxonomía de xogadores en base ao seu xogo online M.Ou.D. en 1985.\nNo aspecto psicolóxico, a referencia é o modelo de David Keirsey quen definiu outros catro “temperamentos” (trazos de personalidade observables).\nHoxe atrevémonos a emparellar estes dous modelos para propoñerche ferramentas, mecánicas ou dinámicas adecuadas para todo o teu alumnado-gamer. Son catro perfiles con obxectivos diferenciados, con valores e talentos característicos, con patróns de acción concretos e con conxuntos de actitudes definidos.\nOnde Bartle ve unha preferencia por interactuar ou actuar sobre xogadores nun contexto de xogo, a teoría do temperamento de Keirsey ve unha preferencia máis xeral polo cambio interno ou externo respectivamente; e onde Bartle enfócase nun contexto de xogo orientado polos xogadores, o modelo de Keirsey indica que prefire estruturas opostas.\nCoincidindo as motivacións básicas dos xogadores nestes dous modelos, os tipos e os temperamentos xerados por estas motivacións tamén son análogos segundo vemos na seguinte táboa:\nUnha cousa debemos lembrar: as categorías non son ríxidas. Os xogadores non responden a un só tipo de xogador e a maioría dos nosos alumnos mostran características en máis dunha categoría, pero sempre cun trazo dominante.\nSaber onde se atopan a maioría dos teus alumnos-xogadores, como xa dixemos, é unha ferramenta máis para o deseño. Poderemos usala para agregar elementos de xogo que sexan atractivos e manter así a cada un dos nosos tipos de alumno-xogador centrados na consecución dos nosos obxectivos. Dentro do que denominamos “flow state”.\nO equilibrio entre estas diferentes actitudes sobre o xogo, as relacións entre os propios xogadores e a xestión das normas son clave no deseño dunha gamificación e non son elementos sinxelos de administrar.\nO KILLER - ARTESÁN\nO alumno que catalogamos como killer é similar ao triunfador na maneira en que se emocionan ao gañar puntos e status, pero diferénciaos a excesiva competitividade do killer, xa que os triunfadores non queren ver perder a outras persoas.\nSon excesivamente competitivos e a súa motivación é gañar. Queren ser os mellores no xogo. Este trazo non debería sorprendernos pero é recomendable controlar que estes alumnos-xogadores non entorpezan o xogo dos seus compañeiros.\nA investigación de Bartle e Keirsey suxiren que unha porcentaxe entre o 10% e o 30% do número de alumnos-xogadores son Killer/Artesáns.\nComo mantelos no flow?\nA este tipo de alumnos conségueselles reter no flow a través do uso de ránkings (podes usar a ferramenta flippity progress indicator) nos que poidan comprobar como melloran no xogo e co establecemento de niveis que dean acceso a un status diferenciado.\nO TRIUNFADOR - GARDIÁN\nOs triunfadores centran a súa atención nos puntos e o status adquirido. Queren mostrarlles aos seus compañeiros como melloran. Non interferen no xogo dos compañeiros. O reto son eles mesmos.\nAs investigacións de Bartle e Keirsey suxiren que unha porcentaxe entre o 10% e o 45% do número de xogadores son Triunfadores/Gardiáns.\nA este tipo de alumno mantéñenselle o flow coa definición dun sistema de fitos e logros. Gústalles gañar trofeos e gústalles recibir insignias e exhibilas (podes usar a ferramenta makeabadge).\nO EXPLORADOR - RACIONAL\nOs exploradores queren ver cousas novas e descubrir novos segredos. Non están tan preocupados polos puntos ou os premios. O descubrimento en si mesmo é o premio e son os que máis gozan das sorpresas que introduzas, gozan ao investigar e non lles gusta que a solución poida estar dispoñible doutro xeito.\nAmbas as investigacións coinciden neste perfil. Bartle e Keirsey suxiren que unha porcentaxe do 10% dos nosos alumnos serían Exploradores/Racionais.\nAs tarefas repetitivas funcionan, sempre que abran unha nova fase do xogo ou entreguen algún tipo de "bonus"; ás veces é tan sinxelo como xerar un vídeo ou un MEME sobre o que se logrou e dar acceso ao seguinte nivel (podes usar as ferramentas como memegenerator ou Gif maker).\nLembra, a súa satisfacción ao facelo é o que os motiva, non presumen sobre o seu descubrimento porque queren ver cousas novas e experimentar novos resultados.\nO SOCIALIZADOR - IDEALISTA\nEste perfil de alumno-xogador divírtese mediante a interacción con outros xogadores. Gozan colaborando para lograr obxectivos comúns. Aproveitan o valor da intelixencia colectiva para resolver retos, teñen claro que unir forzas failles máis fortes.\nSegundo as investigacións de Bartle e Keirsey a porcentaxe de Socializadores/ Idealistas estaría entre o 15% e o 60% do número total de alumnos-xogadores.\nCéntranse máis nas motivacións intrínsecas; as relacionadas coa satisfacción persoal e o ben do grupo. Non veremos por tanto unha competencia feroz, pero iso non significa que os socializadores sexan pasivos ou que carezan de ambicións.\nGústalles conseguir recoñecemento e “likes” dos seus compañeiros pero enfadaríanse moito se algúns se puxesen de acordo para intercambiarse eses “likes”.\nDebemos, por tanto, incluír dinámicas de interdependencia pero non de economía de recursos. ( Podes inspirarche nestas 42 opcións para deseñar mecánicas).\nA gamificar apréndese gamificando, confiamos e esperamos que este artigo sexa útil e que todos os teus alumnos mantéñanse dentro do flow state. Lembra que cada un deles ten uns obxectivos e unhas actitudes fronte aos retos que ti propós. Dedica tempo a coñecer que tipos de xogadores tes sentados diante e deseña experiencias de aprendizaxe para eles.\nBartle, R. decembro 2018. “HEARTS, CLUBS, DIAMONDS, SPADES: PLAYERS WHO SUIT MUDS”\nStewart, B. decembro 2018. “Personality And Play Styles: A Unified Model”\nRadoff y Reiss Fundamentos y motivaciones.\nInfografía Las 42 propuestas de john Radoff\nProfesores exemplificando os tipos de xogador no IX Encontro InspiraTICs - Marzo 2018


Une - Toupiña\nCervexa tostada, estilo Belgian Dubbel elaborada en Galicia.\nProfundo vermello-cobrizo, moderadamente forte, maltosa, complexa, con ricos sabores de malte, ésteres a froitas escuras ou secas, e lixeiro alcol mesturados xuntos nunha presentación que aunque maltosa remata bastante seca.\nComplexos e ricamente doces aromas a malte, posiblemente con toques a chocolate, caramelo e/ou tostado (pero nunca aromas torrados ou queimados).\nÉsteres frutais moderados (xeralmente incluindo pasas e ameixas, as veces tamén cereixas secas). Os ésteres incluen as veces plátano ou mazá. Os fenois especiados e os alcoles superiores son comúns (poden incluir lixeiro clavo de olor e especias, pementa e notas como a rosas e perfume). As cualidades especiadas poden ser de moderadas a moi baixas.\nO alcol, se está presente, é suave e nunca quente ou a solvente. Baixo a ningún aroma a lúpulo especiado, herbal ou floral, polo xeral ausente. A malte é máis prominente no balance con ésteres e un toque de alcol no soporte mesturados xuntos para unha armoniosa presentación.\nCor ámbar oscuro a cobre, con unha atractiva profundidade de cor vermello. Xeralmente clara. Escuma beige, grande, densa e cremosa de longa duración.\nSabor E sensación en boca\nCualidades similares ó aroma. Complexo sabor de malte media a media-plena que ainda ricamente doce no paladar, termina moderadamente seca.\nComplexa interacción de malte, ésteres, alcol e fenois (sabores a pasas son comuns; sabores a froitas secas son benvidos; clavo de olor ou pementa especiada son opcionais).\nO balance é sempre hacia a malte. Amargor medio-baixo que non persiste no retrogusto. Baixo sabor a lúpulo especiado, floral ou herbal é opcional, e non soe estar presente.\nCorpo medio-pleno. Carbonatación media-alta, a cal pode influir na percepción do corpo. Baixa tibieza de alcol. Suave, nunca quente ou a solvente.\nOrixinada nos mosteiros da Idade Media, foi revivida a mediados do 1800 despois da era Napoleónica.\nSe utilizan comúnmente cepas de levadura belga propensas á produción de alcoles superiores, ésteres e compostos fenólicos.\nUnha impresión de molienda complexa en graos, ainda que as versións tradicionais utilizan típicamente malte Pils belga con xarabe de zucre caramelizado ou outros zucres sen refinar que proporcionan gran parte do carácter.\nLúpulos tipo Saaz, tipo inglés ou Styrian Goldings son comúnmente utilizados. Tradicionalmente non se usan especies, ainda que o uso restrinxido está permitido (só para reforzar a intensidade de fondo).


O PP critica que os orzamentos “anti provincia e anti concellos” da Deputación para 2020 evidencian o abandono do rural\nJorge Cubela denuncia que mentres se aumentan as partidas en gastos correntes e promoción da presidenta, redúcense os cartos que se destinan para os pequenos e medianos concellos da provincia e para investimentos.\nLuis López lamenta que non hai ningunha medida específica nin proxecto para combater a despoboación no rural.\n“Esta Deputación está abrindo unha importante brecha e desequilibrio territorial”, sinalan.\n27, novembro, 2019.- O Partido Popular denunciou esta mañá que o orzamento da Deputación de Pontevedra para o ano 2020 son “anti provincia e anti concellos”, e que ademais evidencian o abandono do rural. Así, criticaron que mentres se aumentan as partidas en gastos correntes, asesores e promoción da presidenta, redúcense os cartos que se destinan para os pequenos e medianos concellos da provincia e para investimentos.\nFoi durante a rolda de prensa que ofreceron os deputados provinciais Jorge Cubela e Luis López en Lalín, á que tamén asistiron concelleiros populares de Lalín, Agolada, Vila de Cruces e Silleda. López incidiu en que “non se contempla ningunha medida específica nin hai proxecto para combater a despoboación no rural” e, pola contra, “o que está facendo esta Deputación é abrir unha importante brecha e desequilibrio territorial”. Neste senso, cuestionou que nos cinco meses que levan de mandato, os convenios que se asinaron foron exclusivamente con Vigo e con Pontevedra. “No Deza tamén se necesitan investimentos e convenios deste tipo, así que deberían explicar que é o que teñen que facer os concellos da nosa comarca para poder asinalos”.\nAdemais, tamén criticou que non parece lóxico que o criterio para actuar nas estradas provinciais sexa o fluxo de tránsito, “porque é unha forma clara de desviar os investimentos cara os concellos con máis poboación”. Por iso, considera que é fundamental unha discriminación positiva para os concellos do rural.\nPola súa parte, Cubela recordou que o PP ten o único deputado do Deza, e que ademais é o único partido con representantes en todos os partidos xudiciais da provincia. Por iso, incidiu, coñecemos e defendemos as necesidades, prioridades e demandas de todas as comarcas. Ademais, incidiu en que a través da Lei de racionalización das administracións locais e das deputacións, se condicionan as competencias das institucións provinciais, que pasan por cooperar e servir de financiamento en servizos básicos para concellos pequenos e medianos. “Esta é a esencia das deputacións e debería ser a esencia tamén da Deputación de Pontevedra. Pero o que temos para o ano 2020 son uns orzamentos anti concellos e anti provincia, para os que non se contou nin cos concellos, nin cos alcaldes nin cos colectivos”, apuntou.\n“Os pequenos e medianos concellos só temos o Plan Concellos que o próximo ano, ademais, se reduce en máis de 1,2 millóns de euros”. E mentres se reducen as partidas que van recibir os pequenos e medianos concellos, dixo, aumentan as partidas para gasto corrente en máis de 3 millóns de euros, para a promoción e publicidade da presidenta en 3,5 millóns e o gasto de asesores en 2,2 millóns de euros, “creando unha auténtica estrutura de comisarios políticos por riba das xefaturas de servizo para ver con quen falan, quen chama e que información se ofrece. Control político absoluto da Deputación. Partidas moi importantes que de destinarse a investimentos beneficiarían moito máis aos concellos”.\nCubela referiuse tamén ao informe de intervención sobre os orzamentos 2020 que advirte que este aumento en gasto corrente impiden que as partidas de investimentos poidan ser maiores. De feito, dos 161 millóns de euros do orzamento para o ano 2020, 110 millóns son para gasto corrente.\nOutra das cuestións que criticou o voceiro do grupo provincial foi que en todos os anos que levan gobernando, o Bipartito foi incapaz de liquidar nin o 50% do orzamento. “Unha cantidade moi importante e que din claramente que están facendo orzamentos, con partidas moi xenéricas, que son incapaces de xestionar. De todo o orzamento, ademais, as partidas máis baixas en execución son as dos capítulos 6 e 7, referidas aos investimentos e ás transferencias aos concellos”.


DE CAFÉS CON MURAKAMI\nPublicado por : Adycto 17 de febreiro de 2012\nHoxe non imos falar de política, nin de relixión, nin de fútbol. Hoxe imos falar, alomenos un ratiño, sobre literatura. Ou como diría Paco Umbral: "He venido a hablar de mi libro". Pero non. Non deixedes que os confunda. Non vou a falar sobre un libro escrito por algún dos redactores de Xornal Aberto. Imos falar sobre un libro que está a cambiarnos a todos os integrantes de Xornal Aberto. Trátase do libro "Kafka en la Orilla" de Haruki Murakami.\nPero imos comenzar polo principio. Hai uns meses, un dos moitos redactores cos que conta Xornal Aberto, atopábase esperando por un cortado con leite fría nun dos moitos rincóns de sabiduría popular cos que conta Compostela, e que a xente popularmente coñece como tabernas ou tascas. A espera por un café nun deste locais sempre é longa, se fora un sol e sombra estaría servido en 10 segundos, pero sendo un café...Para facer máis amena a espera, o redactor decidiu sair fora a botar un pito e, xusto ao sair pola porta, tropezou cunha rapaza que, nese mismo intre, pasaba pola beirarúa...A rapaza levaba varias carpetas nas mans e tamén un libro. Todo saiu polo aire e, no momento de recoller as cousas do chan, o noso redactor atopouse cun libro nas máns cun nome imposible: "La caza del carnero salvaje". Tras a pertinente petición de excusas polo encontronazo, o noso redactor devolveulle o libro á rapaza e concentrouse de novo en prender o pito que tiña pensado botar esperando polo seu café....\nXa na redacción, o compañeiro contounos o do libro e o seu título, que non podía borrar na cabeza e nós, como bo equipo de xornalistas de investigacións que somos, decidimos buscar en San Google. Alí aprendimos que o libro era de Haruki Murakami e, tras ler un par de webs sobre o tema, descubrimos que había tamén unha especie de fenómeno chamado murakamismo, que está composto por todos aqueles que admiran o traballo deste escritor xaponés.\nComo non podía ser doutro xeito, comenzamos a ler o libro na redacción. A todos gustounos moito e descubrimos en Murakami a un escritor xenial cun dominio absoluto dos conceptos da escrita, a narración, as metáforas,...Impresionounos profundamente. Una vez lido o do "Carneiro" decidimos pasar a outras obras de Murakami. Lemos entón "Tokio Blues" e Murakami namorounos de todo. O libro é moi bo e ademais permite apreciar que Murakami non é tanto o que escribe, que si, senón tamén como o fai.\nPero cando empezas a descubrir un autor, e cando ademais segues un orde de lectura da súa obra escollido ao azar, sempre agardas por ese libro malo. Ese libro que converte ao autor en humán e che deixa mal pouso. Dispostos a atopar ese libro, decidímonos por ler un cun título do máis suxerente : "Kafka en la Orilla". Aínda o estou a ler,vou pola metade máis ou menos, pero está sendo unha das experiencias literarias máis fascinantes que tiven nos últimos cinco ou dez anos. O libro é excelente. A historia é maravillosa. O nivel de escrita de Murakami impresionante. A súa capacidade para a metáfora maxistral......\nPor isto non podimo menos que falarvos del, seguro que os avezados lectores de Xornal Aberto xa o coñecían, e recomendarvos de corazón que o leades....É simplemente fantástico!!!


Como mellorar a tua concentración en épocas de exames - PsicoPico\nhttps://psicopico.com/nhl-18-beta-matchmaking/ sample profile message for dating site\nComo mellorar a tua concentración en épocas de exames\nAfrontar un exame é algo polo que a maioría das persoas tiveron que pasar na súa vida. Os exames están presentes nas nosas vidas: o exame do carné de conducir, os nosos primeiros exames universitarios, os exames finais da carreira universitaria ou o exame para esa oposición que levamos tempo preparando. Sexa cal sexa o tipo de exame, todos teñen un denominador común: hai que estudar.\n1 Conseguir a máxima concentración para estudar\n1.1 Planificación do estudo\n1.3 Boa nutrición e suplementación\n1.4 Descanso e lecer: o estudo invisible\n1.5 Deporte e estudo\nConseguir a máxima concentración para estudar\nPara acadar os nosos obxectivos e desexos, estamos a ser avaliados a través destas probas que son necesarias para realizar os filtros necesarios para acceder a calquera actividade que nos adoita ser motivadora. Na medida en que a motivación para acadar o obxectivo sexa maior, maior será a nosa actitude ante o exame e, polo tanto, a nosa forza de vontade para afrontar o estudo.\nUnha vez conseguida a mínima motivación inicial, o seguinte paso é acadar a máxima concentración para estudar da forma máis eficiente posible aqueles extensos temarios que temos que ler e memorizar nalgúns casos.\nPlanificación do estudo\nÉ importante facer algún tipo de planificación de calquera traballo que teñamos que realizar. No caso do estudo, é importante aclarar as datas clave que imos manexar para organizar o estudo de forma estruturada. Por exemplo, dividir o estudo por bloques dependendo do que teñamos e marcar unha data no calendario na que teñamos que ter un determinado bloque de estudo lido, revisado ou aprendido. Para iso podemos utilizar un calendario para facelo máis visual ou, se tes capacidade, facelo mentalmente pero a planificación debe existir.\nNeste sentido, tamén é necesario planificar os horarios dispoñibles para o estudo e os que imos empregar para acostumar o noso cerebro a que é o momento de estudar. Tamén é importante que nos propoñamos retos facilmente alcanzables ao principio para manter a nosa motivación no camiño da guerra e non acabar frustrados con demandas inalcanzables.\nDentro do proceso de planificación tamén se podería incluír a aplicación dalgunhas técnicas de estudo adicionais que optimicen o noso rendemento: aprender a resumir, subliñar, repasar os temas, realizar autoavaliacións, etc.\nA nosa concentración é limitada e non somos capaces de atender o mesmo estímulo durante moito tempo. Debes atopar cal é o mellor momento para estudar. Dise que o noso cerebro alcanza o seu grao máis alto de rendemento cognitivo ao redor de 6 horas despois de espertar e a partir de aí comeza a declinar. Evidentemente, este punto óptimo é difícil de compatibilizar co noso ritmo de vida, polo que hai que facer un autocoñecemento persoal para saber cando aproveitar esta condición do noso cerebro.\nÉ dicir, se tes dispoñibilidade pola mañá para estudar, o ideal sería madrugar, facer algunha actividade previa para activar o cerebro e comezar a estudar. Se es dos que prefire estudar polas tardes ou polas noites, tamén debes ter en conta ese descenso da capacidade cognitiva cerebral e saber que se tiveches un día moi duro e complicado que che esixiu moito mentalmente, cústache renunciar.noite. Mellor descansar.\nBoa nutrición e suplementación\nTodo o que acontece no noso corpo e mente provén dalgún proceso químico que produce enerxía para activarnos . Necesitamos unha fonte de enerxía, como son os ordenadores, e o cerebro é o órgano que máis enerxía consume do noso corpo, polo tanto debemos manter unha alimentación e unha alimentación correctas, manternos ben hidratados e nalgúns casos nos que hai que mellorar estas condicións. quizais opte por un suplemento que nos axude a obter eses nutrientes que demanda o noso cerebro.\nAs vitaminas a estudar poden ser un recurso ben empregado que nos pode aportar a vitalidade necesaria para aumentar a nosa concentración para preparar este importante exame ou oposición universitaria. Iqual Concentración é un bo exemplo deste tipo de complementos nutricionais pola súa experiencia neste campo e por ser unha das empresas de referencia en materia de sustentabilidade e uso de ingredientes naturais libres de aditivos, centrando os seus produtos no benestar e saúde dos seus consumidores.\nDescanso e lecer: o estudo invisible\nQue lle pasa a un ordenador cando leva moito tempo funcionando e funcionando con alto rendemento? A súa memoria RAM está no seu límite e comeza a ralentizarse, quentar e, finalmente, deixa de ser tan eficiente como antes. A solución? Reinicia e déixao repousar un pouco. Pois o noso cerebro, aínda que non é unha máquina dixital, é biolóxico e necesita tempo para descansar e durmir. Nestes períodos poderiamos dicir que ten lugar o estudo invisible .\nNeses momentos de descanso e sono é cando máis se emprega para consolidar o aprendido na memoria a longo prazo, mentres isto non ocorra, a información que recibimos é máis difícil de consolidar. E que importante é consolidar información para un alumno! Polo menos ata despois do exame. Curiosamente, a información que se perde de inmediato ao aprobar o exame débese a que non está ben consolidada e a mantemos activa na nosa memoria procesual para o exame. Rematas e vémonos despois. Isto ten un alto custo de enerxía e ao final non é eficiente.\nO ideal, se hai tempo, é dedicarlle un descanso ao cerebro para que se consolide, incluso o día antes dun exame é conveniente non dedicalo a estudar senón descansar para que procese ben a información. Non te preocupes, se o sabías, non o esqueceres porque non o revisas o último día.\nDeporte e estudo\nPor iso, durante o período de estudos é fundamental manter ese equilibrio entre estudo, descanso e actividades de lecer como socializar cos amigos ou facer algún deporte. O deporte é unha excelente ferramenta para os estudantes, xa que libera de forma natural o neurotransmisor endorfina que funciona como un analxésico natural para axudar ás persoas a afrontar mellor a dor e o sufrimento, e canto sufrimento hai nun estudante.\nPor iso, para acadar a máxima concentración e acadar ese estado de fluxo concreto, é necesario: planificar, marcar obxectivos reais, marcar horarios, descansar, levar unha boa alimentación e alimentación e, se é necesario, poñerse en mans dun psicólogo ou profesional. e orientador educativo.para axudarche a comprender mellor o proceso de estudo. Anímate ao teu estudo!\nTagsalimentación atención concentración Educación estudiar examenes Psicoloxía


Axudas culturais | Galicia Digital\nNon lle facían falla informes previos á Consellería de Cultura da Xunta de Galicia para reducir ou anular subvencións, pero informe tivo.\nO Consello da Cultura Galega facilitou un informe a Cultura sinalando que o sector das fundacións culturais de interese galego é moi feble, con recursos limitados, excesivamente dependente dos poderes públicos, con dotacións fundacionais manifestamente insuficientes, e con escasa capacidade de conseguir recursos privados.\nEsto é válido para as fundacións pero tamén para todo tipo de asociacións culturais que son conscientes do seu papel de dinamizadoras do tecido e da actividade cultural pero non disponen de fondos para afrontar as súas actividades. Estes fondos teñen que vir dos entes públicos que no caso de Galicia son os concellos, as deputacións, a Xunta de Galicia e algunha que outra Fundación dependente de entidades bancarias e de aforro.\nUn destes puntais na financiación de actividades culturais, a Xunta de Galicia, ven de darse de baixa no seu papel patrocinador, agardemos que de xeito temporal, por non dispoñer de fondos para tal fin, e asegurando que leva repartidos este ano case medio millón de euros en axudas e subvencións.\nA supresión afecta a unha convocatoria feita pública oficialmente a través do Dog, que non chegara a ser resolta nin siquiera estudiadas as diversas peticións formuladas, a pesar de que cada convocatoria ten que contar cunha dotación presupostaria establecida, que agora queda sen efecto.\nConseguirase, non hai dúbida, a estabilización presupostaria con medidas drásticas coma esta, pero tamén se vai conseguir barrer dun plumazo moitas pequenas e interesantes iniciativas culturais de base, nas zonas máis deprimidas, que son as que conforman un tecido imprescindible para a nosa tradición e a nosa cultura.\nAgardemos que se trate dunha triste decisión coxuntural que non vai ter repetición ou continuidade en anos sucesivos. Eliminar axudas culturais previstas oficialmente porque a Consellería ten outros compromisos adquiridos fala de imprevisión, de improvisación, de discriminación.\nA cultura básica, a cultura local, a pequena cultura de cada día  a das subvencións de 500 ou 1.000 ao ano- está triste e esquecida. É unha magoa. Para todos os galegos.


Empezan en Vigo os actos do Día do Orgullo Gai - Vigo al minuto\nEmpezan en Vigo os actos do Día do Orgullo Gai\nAuthor Antonio AlbaladejoPosted on 21 junio 2011 21 junio 2011\nA Asociación Nós Mesmas ten preparados diferentes actividades para o festexamento do Orgullo lésbico, gai, transexual e bisexual (LGTB) en Vigo. Desde o día 20 ata o 28 de xuño terán lugar propostas de carácter cultural e lúdico, “sempre cun trasfondo reivindicativo”.\nO lema do Orgullo LGTB deste ano é “Nin un paso atrás!” e fai referencia á postura reivindicativa adoptada polo colectivo en relación á igualdade conseguida ata agora en materia lexislativa e en defensa dunha sociedade máis xusta e igualitaria. Segundo Xiana Pérez, presidenta da entidade, “a igualdade legal foi o primeiro paso para traballar a igualdade real na sociedade e unha involución nas leis que agora nos recoñecen esta igualdade implicaría un retroceso na democracia e unha profundización na discriminación que aínda hoxe en día sufrimos, por isto non daremos nin un paso atrás.”\nEste ano, o día 28, izarase a bandeira do arco da vella, representante do colectivo LGTB, no Concello de Vigo, que dará paso ás actividades seguintes:\nDo 20 ao 24 de xuño: Exposición fotografías concurso “A miña visión do Orgullo” (Casa da Muller (R/Romil, 20)\nSábado, 25 de xuño: Festa Stonewall do Orgullo (00:00 h. no Pub, “La fiesta de los Maniquíes” R/Rogelio Abalde,11)\nDomingo, 26 de xuño: Actividades para cativos, exposición fotográfica e mesa informativa (18.30 h. na Praza da Constitución).\nMartes, 28 de xuño: Manifestación “Nin un paso atrás!”, coa lectura de manifesto e entrega premios (18.30h desde a farola de Urzaiz), e Documental “Homobabyboom”+ debate (20h. no Centro Cívico Casco Vello, R/ Oliva, 12).\nBoing desmantela su pueblo tapadera en Seattle\nConxemar cancela su feria de este 2020


A Deputación presenta no Concello de Cedeira o proxecto da Variante das Puntigas | novasdecedeira\n← Incendio nunha finca con moita vexetación na Rúa Hórreo, en Cedeira\nAs tripulacións do “San Roman” e o “Nuevo Flechero”, saindo do porto de Cedeira cara a Costeira do Bonito no día de onte 5 de xullo →\nA Deputación presenta no Concello de Cedeira o proxecto da Variante das Puntigas\nPosted on 06/07/2017\tby cedeira\nUnha obra para mellorar a seguridade viaria na que se investiran preto de 732.000 euros.\nO alcalde reclama á Xunta que pola súa banda invista na estrada que une Cedeira e Valdoviño\nO presidente e os técnicos da Deputación Provincial acudiron estamañá a Cedeira para facer a presentación oficial no Concello do proxecto da Variante de Puntigas, unha obra na que se investirán preto de 732.000 euros para reforzar a seguridade viaria e peonil nesta zona.\nA iniciativa será presentada tamén directamente aos veciños polo propio equipo autor do proxecto; o presidente provincial, Valentín González Formoso, e o goberno local, nunha convocatoria que se espera realizar nos vindeiros 15 días.\nTrátase dun proxecto complexo, en palabras do alcalde, Pablo Moreda, que ten como finalidade desconxestionar o núcleo das Puntigas, favorecer o tránsito e mellorar a seguridade.\nGonzález Formoso destacou na súa intervención que desde que o actual goberno chegou á Deputación omprometéronse con Cedeira 4.400.000 euros de inversión, unha cifra que cualificou de “histórica”. Desta cantidade, arredor de 2.600.000 euros correspóndense con plans e xubvencións, e o resto son inversións na estrada 2205 e na Variante presentada onte. “Vaise a garantir a seguridade e para nós iso é unha prioridade”, apuntou, para engadir que a estes cartos haberá que sumar “o que veña a partir de agora”.\nMoreda agradeceu a colaboración da Deputación, especialmente neste novo proxecto “que aúna o esforzo do grupo de goberno, xa que estamos convencidos de que é unha oportunidade única”.\nAdiantou tamén que por parte do Concello, e coa colaboración do Plan Único provincial, está previsto levar a cabo o saneamento desta zona, coa construción dunha depuradora biolóxica.\nO alcalde aproveitou a oportunidade para lamentar que a Xunta “non mire a Cedeira coa mesma ansia que a Deputación e nos teña esquecidos” e para reclamar unha actuación da Administración autonómica na AC-566 entre a vila e Valdoviño, que considera fundamental para o desenvolvemento de Cedeira. Nesta liña pediu que a Xunta elabore un Plan Único de axudas aos Concellos similar ao que ten en marcha a institución provincial.\nA intervención nas Puntigas, segundo explicaron os técnicos, desenvolverase ao longo de case 1,5 kilómetros, dotando ao vial dunha anchura de nove metros, sete de calzada e dous de beiravías (un metro por cada lado). Na actualidade, esta zona presenta un trazado sinuoso que se pretende corrixir. Así, aproveitarase o vial municipal existente cerca do río para crear unha nova estrutura sobre o regato das Puntigas e unha nova intersección en dirección a Santo André de Teixido, xa que hoxe en día hai un importante tráfico de autobuses cara a este destino turístico e aos miradores dos cantís.\nCoa nova actuación evitarase pasar polo núcleo das Puntigas e o novo vial permitirá unha maior visibilidade e, polo tanto, seguridade. Aínda que na intervención utilizarase un rego asfáltico superficial, no futuro podería dotarse de aglomerado en función das necesidades derivadas do tráfico que rexistre a Variante. O prazo de execución é de dez meses.\nA obra, que foi aprobada no pleno da Deputación do 30 de xuño, comporta unha inversión de 607.086,65 euros, aos que se engaden outros 124.000 para expropiar 16.000 metros cadrados de monte, prado e labradío propiedade de medio centenar de veciños, aínda que tamén hai terreos municipais.\nO presidente provincial pediu a colaboración dos veciños e tamén paciencia coas molestias que provocarán as obras.\nNa presentación de onte estiveron presentes os membros do grupo de goberno municipal e o exalcalde da vila José Luis Vergara.\nEsta entrada foi publicada en Cedeira, Comarcas, Cultura, Fotos de Cedeira, Fotos Galicia, Galicia, O Rural, Politica, Politica Local, Traballo, Turismo, Turismo local. Ligazón permanente.


xoias – Mercado de Nadal\nCarla Alfaia presenta pezas únicas e feitas a man. Cada peza nace dun sentimento, dunha paixón que se reflexa no movemento das mans en cada un dos procesos de elaboración.\nO calor do lume dalle alma á peza, deixa ver todas as súas tonalidades, todos os seus sentimentos, amósanos a parte máis entrañable da prata, vólvea dúctil, maleable, doce… Os martelos e as lastras para forxar, para darlle forma e movemento as xoias, devólvelle a dureza e o carácter para ter unha personalidade, para que a peza teña ese aura esencial que a caracteriza.\nA súa simetría “asimétrica” é froito dos procesos manuais, cada pequena filigrana que compón a peza, cada enruga das pezas reticulas, cada boliña, cada acibeche labrado a man… son partes únicas e inimitables. É a fermosura do “feito a man”\nEn Nené Son Joyas sabemos que facer unha xoia é algo moi especial, é poñer un pouco da alma dun mesmo en cada peza.\nEn Nené Son Joyas atoparás produtos artesanais feitos coa calidade que cousas tan delicadas precisan, e tamén terás esa orixinalidade que buscas nos agasallos de Nadal.\nO traballo é un constante fluír, e ese fluír fomenta un instante de creación que pode ocorrer soñando ou camiñando pola rúa. Así aparece unha nova idea que leva a unha nova colección, e sempre enche de vida, entusiasmo e cor”.\nRosa Higuero ofrece deseño artesanal de xoias en prata: pendentes, pulseiras, para muller, home, nena. Diferentes coleccións e modelos.\nEn Planeta Tres Zetas, indo contra o tsunami da produción en masa, creamos pezas singulares para mulleres que habitan pequenos planetas coma este.\nXoias deseñadas en distintos materiais, prata e pedras preciosas. Un novo mundo de agasallos para ti e os teus.


Quen somos? A Asociación de Mulleres As Berenguelas somos un grupo de mulleres que vivimos no rural de Culleredo e decidimos organizarnos en asociación para defender as nosas liberdades e dereitos como persoas, atendendo especialmente ás nosas especifidades como mulleres, para promover a nosa integración total nos ámbitos social, laboral, cultural e político, sempre procurando a mellora xeral das nosas condicións de vida e a igualdade de oportunidades.\nA “Asociación de Mulleres As Berenguelas (AMAB)” somos un grupo de mulleres que vivimos no rural do municipio de Culleredo.\nDecidimos organizarnos como tal para defender as nosas liberdades e dereitos como persoas, atendendo especialmente ás nosas características como mulleres, procurando promover deste xeito, a nosa integración total nos ámbitos social, laboral, cultural e político, sempre loitando pola mellora xeral das nosas condicións de vida e a igualdade de oportunidades.\nO noso obxectivo principal é traballar pola consecución dunha igualdade real entre homes e mulleres no eido laboral, social e educativo, denunciando calquera discriminación que se produza en relación cos dereitos e intereses das mulleres.\nAdemais, temos tamén outras metas por acadar, entre as que se atopan:\nTer peso para acceder con máis facilidade a programas, cursos, conferencias, xornadas …, promovidas pola Administración (Concello, Xunta, Deputación e outras entidades estatais), ademais dos que organice a propia Asociación.\nSolicitar da administración, aproveitando a forza que da una colectividade, servizos sociais no eido rural, para mellorar así, a atención na educación, sanidade, e en especial na atención á infancia, os maiores e os discapacitados.\nAxudarnos entre nos, resolvendo posibles dúbidas e apoiarnos ante calquera conflito que se poida presentar.\nXuntar á veciñanza en actividades de lecer: festas, concursos, gastronomía, e calquera tipo de evento que nos axude a coñecernos e relacionarnos entre nos, facendo noso ese dito tan galego “mentres canto non choro, nin falo mal de ninguén”.\nQUE PRECISAMOS DE TI?\n· Que formes parte desta asociación; cada socia conta, e canto máis grande sexa a colectividade, máis logros acadaremos que nos beneficien a todas.\n· Que colabores ca túa opinión e as túas ideas, que participes. Ningunha voz é máis importante que outra.\n· Todos temos algunha aptitude especial, queremos que aportes a túa e que entre todas compartamos saberes e experiencias que nos enriquezan.\nÉ dicir, precisamos as túas ganas de avanzar, de aprender, de pasalo ben e de loitar polos nosos dereitos e liberdades.\n“Ser libre non é soamente desamarrarse das propias cadeas, senón vivir nunha forma que respecte e mellore a liberdade dos demais” (Nelson Mandela).\nPublicado por As Berenguelas en 1:26 No hay comentarios:\nQUEN SOMOS? A “Asociación de Mulleres As Berengue...


PSOE e ERC seguen negociando a investidura e acordan canalizar o 'conflito político" catalán | Noticias de Galicia | CRTVG\nPublicado o 29/11/2019 08:44\nO PSOE e Esquerra Republicana de Catalunya seguirán falando. Os negociadores dos dous partidos volverán sentar o próximo martes día 3, tras unha reunión -onte- de máis de dúas horas, en que ambas formacións constataron diferenzas, pero tamén puntos de encontro.\nO PSOE quere garantías non só para a investidura, senón tamén para os presupostos. Esquerra insiste nunha mesa entre gobernos.\nOs membros da mesa negociadora abandonaban a reunión unha hora despois de rematar o encontro, o tempo que ambos equipos tardaron en facer públicos senllos comunicados sobre a marcha das negociacións. Cadran, Esquerra e o PSOE en destacar que aínda hai discrepancias importantes, pero tamén puntos de encontro. Os republicanos explican que acordaron "abordar politicamente un conflito de natureza política", termos que tamén asume o comunicado socialista, falando de encauzar desde o diálogo o conflito político en Cataluña.\n"Claro que hai un conflito político en Cataluña, ou alguén pensa que non?", admitía o secretario de Organización do PSOE, José Luis Ábalos, antes de entrar na reunión.\nOs socialistas buscan levar o acordo con Esquerra máis alá da investidura, que o acordo non sexa só para abordar o problema catalán, senón tamén para os presupostos de 2020, e apelan á sensibilidade de esquerdas de Esquerra canto aos temas sociais.\n"España non pode demorar máis algunhas solucións a algúns problemas importantes", advirte a vicepresidenta en funcións, Carmen Calvo.\nDe momento, Esquerra mantén o non e insiste nunha mesa de negociación sen temas vetados, con calendario e garantías. Demandas nunha negociación que onte criticou de novo o xefe da oposición. Segundo Pablo Casado, "están formando un goberno sobre o cráter dun volcán".\nSobre as negociacións para constituír o executivo de coalición entre PSOE e Unidas Podemos, Pablo Iglesias dixo que o goberno non será desvelado ata despois da investidura e amouse optimista sobre a posibilidade de que prospere antes do Nadal.\n"Hai que apostar polo diálogo, pola empatía e pola man esquerda para lograr que a investidura saia adiante". E engadiu: "Espero que a próxima Noiteboa os españois poidan cear cun goberno".


Porei a chave da casa de David sobre o seu ombreiro - Is 22, 19-23\nDomingo 21 do Tpo.Ordinario - ciclo A\nAchégome a ti con respecto, Xesús:\neu quero coñecerte mellor.\nTéñenme falado tanto de ti!\nTeño eu falado tanto de ti tamén!\nE, con todo, que lonxe te sinto ás veces!\nO teu nome é como unha idea\nque me anda roldando sempre,\npero que non acaba de coller asento firme en min.\nAndo preto dos teus sentimentos, recoñézoo,\nmoito, moito me reinan,\npero cústame sentirte é meu lado, vivo,\ncoma un amigo fiel do que sempre pode un botar man.\ntodo o teu case me parece un soño.\nÉ posible que nalgures houbese un home así?\nÉ posible que un home chegase a debuxar\ncon tanta simplicidade e precisión\no rostro mesmo de Deus para a demais xente?\nÉ posible que todo o misterio de Deus,\nque tanto amo, que tanto me marabilla,\nque tanto me desborda,\nse achegase a nós tan sinxelamente\nnas palabras, nos feitos, na vida toda\ndun coma nós, dun conveciño noso?\nÉ posible que a terra toda,\nque a xente toda,\nque eu todo,\nesteamos tan ó rente de Deus?\nXesús, quero coñecerte mellor,\npara apegarme máis a ti,\npara ser contigo máis fiel admirador de Deus,\npara colaborar contigo na túa tarefa pola irmandade.\nOptaría por ser anatema polos meus irmáns - Rm 9, 1-5


Algo ole a podre na xustiza en Viveiro |\nHome Opinión Algo ole a podre na xustiza en Viveiro\nA famosa frase «algo ole a podre en Dinamarca» ben pode aplicarse a este pais de pel de boi manso ( Estado español). Un dos seus piares, o da xustiza, lle resquebraxa a ollos vistos por todas partes e a súa descomposición é patente. As súas actuacións causan con demasiada frecuencia un verdadeiro terror. Ninguén, ou moi poucos, cren nela. Só aqueles aos que lles interesa para as súas propias fins.\nÁs veces un ten a impresión de que as cousas non cambiaron senón na superficie. España segue sendo, por riba de todo, un país de listos e de pícaros. Xa o dixo Larra: volva vostede mañá se quere que avance o seu expediente. Hai un caos xeneralizado no mundo da burocracia, patente por exemplo na lentitude e o funcionamento caótico da Xustiza, un sector da vida nacional ao que non chegou a democracia nin tampouco se lle espera. E é que isto do Consello Xeral do Poder Xudicial, o CGPD, o gremio para dicilo con maior claridade. Os seus compoñentes son moi malos xuíces pero excelentes colegas. Forman unha corporación solidaria na que cada cal tapa as vergonzas do veciño. E desta maneira seguimos andando para atrás como os cangrexos.\nO que tarda a Xustiza en impartir xustiza\nUn día ponlle unha multiña a unha xuíza que se nega a oficiar matrimonios homosexuais, e ao día seguinte arrepíntense e tírana. Outro día ponlle unha multiña ao xuíz que non mandou a prisión ao pedófilo que asasinou unha nena en Huelva: 1.500 euros de nada, en vez de apartalo da carreira xudicial. O ministro, acepta que en España a cousa é lenta, os procesos son duradeiros e hai case 300.000 sentenzas penais sen aplicar. Hai ou non hai caos xeneralizado no mundo da Xustiza no noso país?\nDá a impresión de que o franquismo non morreu, senón que se mantén aí, enquistado no substrato mesmo da nosa sociedade. Porque esta caste dos señores xuíces, maxistrados e demais non só lle nega a dar un paso á fronte senón que está sumamente preocupada por defender os seus intereses fronte ao resto. Para que sérvenos unha Xustiza que tarda a de Deus en xulgar os casos, e que logo tarda outro tanto en aplicar as sentenzas?\nDin algúns que a execución de sentenza é o proceso lento por excelencia, e que esta lentitude é un dos males endémicos da Xustiza española. Non existe unha xustiza para ricos, na que-mediante determinados tratamentos e prebendas – as cousas fanse dunha maneira? E non existe unha Xustiza para xente do común na que abundan sentenzas rarísimas?. Dá a impresión de que, veña o goberno que veña, este é un sector inmóbil, elefantiásico, monstruosamente ineficaz.\nUn exemplo ben cercan e o que sucede nos xulgados de Viveiro de onde dependemos os que vivimos dende Foz a O Vicedo , Tivo que ser o Consello Xeral do Poder Xudicial con sede en Madrid quen puxo o punto sobre as ies, ao ivestigar que era o que esta a pasar no xulgado de Viveiro coas querelas presentadas no 2006 e 2009 por Isaac Diaz Pardo contra seis membros do consello de administración de Sargadelos por a forma en que foi apartado do grupo de empresas e que durmía no limbo dos xustos, non sei eu si intencionadamente ou por casualidade , agora tras a chamada de atención dende Madrid o asunto tómase en consideración e comeza a andaina legal.\nClaro que non todos os habitantes dependentes destes xulgados de Viveiro temos as amizades de Diaz Pardo para chegar a onde chegou, e por tanto os nosos “lios” seguen tamén a durmir unha sesta perpetua.\nHoxe verse nos xulgados ,cos papeis, coas demandas e coas sentenzas segue sendo algo temible porque se ten a impresión de que non somos ninguén fronte a un sistema obsoleto, absurdo, predemocrático, co que ninguén pode botar un pulso porque estes señores que o conforman son calquera cousa menos verdadeiros cidadáns. E así nos vai.


O encontro da rede española de «Cidades dos nenos e nenas» do Proxecto Tonucci reúne en Pontevedra a un cento de representantes de todo o Estado | Xornal Galicia Sur\nO vicepresidente Mosquera explicou que este xoves os participantes coñecerán in situ o ‘modelo Pontevedra’ con visitas e un relatorio\nO Encontro da rede española de ‘Cidades dos nenos e das nenas’ do proxecto do pedagogo Francesco Tonucci reunirá este xoves e venres en Pontevedra a preto dun cento de representantes de concellos e diferentes entidades de todo o estado. A intención deste encontro é poñer en común o traballo feito durante o último ano no desenvolvemento de políticas que permitan aumentar a autonomía das crianzas tanto dende o punto de vista educativo como do espazo urbano.\nSegundo explicou o vicepresidente Mosquera, o encontro celébrase en Pontevedra logo da decisión unánime tomada na edición do pasado ano tras a proposta do propio Francesco Tonucci, que considera Pontevedra o exemplo práctico dunha cidade pensada e feita para os nenos e nenas e, en xeral, para as persoas. O vicepresidente explicou que en Pontevedra a reunión da rede en Pontevedra durará dous días por ese motivo: “Por petición de Tonucci o día de mañá estará case dedicado a coñecer e ver que se fixo en Pontevedra. O seguinte día o traballo será xa máis interno para os concellos e a propia organización para o Laboratorio de Roma”, indicou.\nAsí, a xornada de mañá comezará cunha recepción oficial aos asistentes –principalmente aos de fóra da provincia- por parte da presidenta Carmela Silva e continuará con visitas guiadas pola cidade a cargo do asesor provincial de Mobilidade Jesús Fole, e do intendente da Policía Local, Daniel Macenlle. Posteriormente, realizarase unha visita guiada á exposición ‘Imaxinar a educación. 50 anos con Frato’ e visitarase o contorno da Praza de Barcelos para coñecer a transformación dese espazo público tras unha proposta dos rapaces e rapazas do centro escolar. Xa pola tarde, haberá un relatorio sobre o ‘modelo Pontevedra’ a cargo do vicepresidente e concelleiro en Pontevedra César Mosquera e do deputado de Mobilidade Uxío Benítez.\nO venres comezará propiamente o traballo interno da rede, con sesións diferenciadas de debate en tres seminarios: autonomía, onde se falará dos camiños escolares; planificación compartida e espazo público, onde se plantexarán as actuación urbanísticas dos concellos; e ‘consello das nenas e nenos’, a fórmula que propón Tonucci para artellar a comunicación entre as propostas das crianzas sobre a súa cidade e os seus alcaldes. Xa pola tarde o debate xirará arredor do funcionamento da rede española de cidades no relacionado á súa estrutura e esixencias e condicionantes para poder permanecer dentro do proxecto de ‘Cidades dos nenos e nenas’.\nO vicepresidente Mosquera subliñou que, ata o de agora, houbo concellos “que fixeron máis ben pouco” en canto a apostar por deseños urbanos válidos para as crianzas, polo que debaterase a posibilidade de facer máis ríxidos os criterios de adhesión e permanencia, incluso valorando unha cota económica de participación. “No Laboratorio de Roma non teñen interese en aumentar o número de cidades adheridas, senón de que se apliquen os conceptos e se traballe na dirección correcta”, asegurou.\nFinalmente, Mosquera puxo sobre a mesa a posibilidade de que a Deputación de Pontevedra se faga cargo da organización e dirección da rede española. “É posible que a Deputación se presente como cabeceira, pero hai que ver o interese que hai na reunión e tamén valorar as nosas posibilidades de actuación”, finalizou.\nNo Encontro da rede de ‘Cidades dos nenos e nenas’ estarán presentes representantes das universidades de Santiago, de Vigo, do País Vasco e Zaragoza, así como do Innobasque, do Parque das Ciencias de Granada, do Museu Blau de Barcelona, e a Asociación Pedagóxica Frato, como entidades. En canto a administracións locais haberá representación de Granada, Picanya, Rubi (Barcelona), Bilbao, Aldaia, Lleida, Fuerteventura, Barcelona, Carbajosa de la Sagrada (Salamanca), Solasgune (Biscaia), Xaén, Erandio, Guipúscoa, Huesca, Tolosa, Ermua e outras localidades estatais, xunto con membros da rede provincial xestionada pola Deputación (Pontevedra,Tomiño, Cambados, Nigrán, O Grove, Catoira, A Guarda, Silleda, Arbo, Redondela, Salceda de Caselas, Lalín, As Neves, Ponteareas e Cangas).\nDende Italia estarán presentes tres representantes do Laboratorio Internacional do Consiglio Nazionale delle Ricerche de Roma (Daniela Renzi, Antonella Prisco e Chiara Belingardi), así como dúas representantes da Regione di Lazio, Alessia Paplomatas e Marta Letizia, que traballarán a modo de coordinación co proxecto de Tonucci en Roma.\nmayo 24, 2017\ten Deputación\nfebrero 5, 2019\t0 comments 215 visitas\nA Presidenta Carmela Silva asistiu á inauguración dunha acción formativa “na que quizais atopedes o ...\nagosto 8, 2018\t0 comments 418 visitas\nDesde a súa musealización en maio case 13.000 persoas visitaron o Castelo, 8.460 máis ...\nCarmela Silva sinala que o Castelo de Soutomaior foi o cumio da igualdade e da loita contra a violencia de xénero\n“Miradas Interdisciplinares sobre a violencia de xénero” rematou en Soutomaior cun clamor por un Pacto ...


"Estannos invitando a marchar do rural, cada día unha casa apaga luces" - La Opinión de A Coruña\n"Estannos invitando a marchar do rural, cada día unha casa apaga luces"\nA proliferación de parques eólicos reactivou plataformas veciñais e mobilizacións de afectados, como Salvemos a Comarca de Ordes, con manifestacións de apoio de alcaldes da mancomunidade (Ordes, Mesía, Frades, Oroso, Trazo, Tordoia, Cerceda). Mesía, un dos grandes concellos leiteiros de Galicia, teme o impacto destes proxectos. Un dos veciños afectados é Baldomero Iglesias, Mero, escritor, cantante e mestre que acaba de xubilarse. Vai ter uns vinte aeroxeneradores arredor da casa.\nÉ un dos que está movilizando aos veciños ante a futura instalación de catro proxectos eólicos.\nNon estamos contra os eólicos, pero non poden escarallar esta zona agraria. Van poñer tres aeroxeneradores de douscentos metros de alto detrás do colexio. Aquí hai xente que modernizou as granxas, alumnos meus, pedindo créditos, puxéronnas en ecolóxico, e agora non poderán cobrar a PAC porque con estes muiños tan preto non lle aceptan o de ecolóxico. En Mesía tiraron as vacas tolas, Villar Mir abriu minas que quedaron a ceo aberto, hai barreiras...Parece o vertedoiro de España. E agora isto. Aquí van catro proxectos pero é un mesmo macroparque, que vai atravesar todo o concello con liñas de alta tensión ata Mesón do Vento. E nin sequera son empresas galegas, nin hai rebaixas de prezos por soportar isto, nin vantaxes sociais.\nA Xunta di que teñen informes favorables, que cumpren e por iso se autorizan.\nEstannos invitando a marchar do rural, e despois a Xunta gasta cartos en publicidade, Ruralízate. Como pode haber no goberno tanta xente sen sentido? E os proxectos tramítanse con nocturnidade. De seguir así vai haber en Galicia unha paisaxe monolítica de eucalitos e aeroxeneradores . Hai unha agresión á paisaxe e ao sentido común. Aquí nin temos ben internet, os móbiles apenas teñen cobertura. Só se acordan de nós para tirar os lodos dos filtros, por exemplo. Eu cando vin para aquí fixen analíticas de todas as fontes con sona de ser medicinais, e estaban de marabilla, e aos dez anos repetín as análises e estaban todas contaminadas. Queremos un país habitable e un futuro digno.\nNo medio dunha pandemia, aínda é máis difícil mobilizarse.\nEstamos creando unha plataforma veciñal pero nestas circunstancias... E falar por internet é case imposible. E aprovéitanse diso e de que a maioría aquí é xente maior, sen capacidade de revirarse, non lles vou pedir que se mobilicen, na última etapa da súa vida teñen que estar tranquilos. E entendo que se unha persoa de renta moi baixa lle dan 3.000 euros ao ano por poñerlle un eólico nas súas terras, acepten. Aquí todos os días se apagan luces nas casas, morre xente e marcha.. .Péchannos o porvir. Pero resistiremos e loitaremos, ainda que teñamos que pagar do noso peto, aínda que sexa unha loita desigual.


Seguro de viaxe familiar - O confort para as súas vacacións Viaxe absoluta\nSeguro para viaxar en familia, a comodidade para as súas vacacións\nO seguro para viaxes familiares cunha das mellores opcións para unha viaxe tranquila. Porque non queremos usalos, pero é certo que, cando chega o momento, o mellor é ter un que responda. Deses que non teñen letra pequena, cunha boa cobertura e cun prezo accesible segundo o que nos ofreza.\nÉ un dos temas que máis nos preocupa cando imos viaxar cos nenos. Porque queremos gozar dunhas vacacións completas, días libres e estar ben protexidos. Por iso, o seguro de viaxe familiar é máis necesario do que imaxinamos. ¿Queres saber por que? Aquí contámoscho!\n1 Que son os seguros de viaxe familiar\n2 Cales son as coberturas máis comúns do seguro de viaxe familiar\n3 Cando mercar un seguro para viaxar en familia\n4 Que debemos ter en conta á hora de contratar un seguro\nQue son os seguros de viaxe familiar\nCando planificamos unha viaxe, sempre hai unha serie de puntos que non se nos escapan: ter todo reservas feitas, confirmar os tempos de voo e incluso facer as maletas. Pero ás veces deixámonos no chan outras opcións que son básicas pero que non podemos ver así. Se xa na nosa vida diaria podemos enfermar, tamén pode pasar de vacacións. É certo que non queremos pensar niso, senón algo que hai que ter en conta. Sobre todo cando viaxamos a un país fóra de Europa.\nQue é realmente o seguro de viaxe?. Este é un seguro especial, deseñado para familias que viaxan con nenos pequenos. Dentro dela, adoita haber unha ampla cobertura de tipo médico. É certo que non só iso, senón que tamén pode cubrir problemas de cancelación, así como atrasos e incluso perda de equipaxe. Pero a verdade é que hai tantas opcións seguro familiar, que sempre debemos informarnos ben. A idea principal que temos é que precisamos un bo seguro para facer unha viaxe tranquila sen altercados. Asegurarnos de que, se acontecen, estamos en boas mans.\nCales son as coberturas máis comúns do seguro de viaxe familiar\nComo xa mencionamos, cada un dos seguros pode abarcar algúns aspectos en maior ou menor medida. A verdade é que debemos ter claro o que queremos que se cubra. Polo tanto, debemos expoñelo antes de pechar o acordo. Só así, podemos personalizar o seguro un pouco máis. Dependerá das persoas e do seu historial sanitario, etc. Entre todas as coberturas habituais, destacamos o seguinte:\nO gastos médicos cando estamos no estranxeiro, sexa cirúrxico ou hospitalizado. Algúns tamén inclúen transporte sanitario e incluso estadías en hoteis por enfermidade.\nTanto o cancelación como a cancelación da viaxe. Pode haber varias causas coas que podes recuperar o teu diñeiro.\nO problemas de equipaxe Son outro dos motivos máis comúns cando imos de vacacións. Pero o certo é que se temos seguro, teremos claro que todo se resolverá dunha forma moito máis rápida e beneficiosa para a familia.\nLa repatriación, que mencionamos antes xunto co transporte sanitario é outra das causas a ter en conta no seguro de viaxe familiar.\nAdemais, terá un asistencia en todo momento. Unha boa idea en forma de número de teléfono para chamar se se produce algún tipo de problema.\nCando mercar un seguro para viaxar en familia\nMoitos dos seguros están contratados cando reservamos a nosa viaxe. Pero coidado, non sempre podemos beneficiarnos de toda a cobertura do seguro se o facemos deste xeito. Isto débese a que algúns deles teñen uns días ou período de carencia. En que, digamos que o noso seguro non funcionará. Por iso, paga a pena facelo todo con antelación. É mellor informarnos primeiro do destino. A cobertura médica que ten, así como a normativa, etc. Cando facemos a primeira reserva, debemos ter un seguro. Porque deste xeito, se houbese algún tipo de cancelación, xa nos poderiamos beneficiar.\nAlgúns teñen un período de carencia duns tres días antes da saída da viaxe. Pero non podemos xeneralizar! Polo tanto, cando teña decidido o seu destino, descobre o tipo de seguro que vostede e a súa familia precisan. Para os máis despistados, é certo que hai moitos outros seguros pódese contratar o día anterior á viaxe. Despois da primeira reserva e da contratación do seguro, é certo que se poden engadir máis reservas. Entre elas teremos o aloxamento ou certas actividades que imos facer. Non te preocupes porque o seguro pódese ampliar dependendo das túas necesidades.\nQue debemos ter en conta á hora de contratar un seguro\nCando viaxamos con nenos, hai que telo en contaque o seguro ten cancelación. Porque como ben sabemos, poden enfermar a última hora. Algo que pasa máis do que nos gustaría! Por suposto, mire sempre as causas que cubrirá o seu seguro por dita cancelación. Ao presentar a documentación, recuperará os seus gastos. Como dixemos antes, a asistencia sanitaria e os seguros coidan os gastos no destino onde estamos, é algo básico. Os tratamentos urxentes e tamén os dentistas son outro dos puntos a ter en conta. Escolla sempre un seguro ampliable, no caso de que a duración da viaxe sexa maior. Este tipo de seguro para viaxes familiares inclúe normalmente o propietario, o cónxuxe e os fillos menores de 18 anos. Só entón podes facer unha viaxe máis tranquila coas costas ben cubertas!\nCamiño completo ao artigo: Viaxe absoluta » Seguro para viaxar en familia, a comodidade para as súas vacacións\nLago Bled: visita a Eslovenia de conto de fadas\nQue facer na aldea de Rocío


O obxecto desta orde é establecer as bases reguladoras e convocar, en réxime de concorrencia competitiva, axudas de mobilidade complementarias ás achegadas pola Unión Europea no marco do programa comunitario Erasmus+, destinadas ao alumnado das universidades do Sistema universitario de Galicia que participa en Erasmus estudos durante o curso 2018/19.\na) Estar matriculado no curso 2018/19 en calquera das universidades públicas do Sistema universitario de Galicia para realizar estudos universitarios oficiais conducentes a unha titulación de grao.\nc) Non ter gozado desta axuda complementaria en convocatorias anteriores.\nOrde do 27 de novembro de 2018 pola que se establecen as bases reguladoras e se convocan as axudas de mobilidade complementarias ás achegadas pola Unión Europea no marco do programa comunitario Erasmus+, para o alumnado do Sistema universitario de Galicia que participa en Erasmus Estudos no curso 2018/19 (DOG nº 1 do 2 de xaneiro de 2019).\nExtracto da Orde do 27 de novembro de 2018 pola que se establecen as bases reguladoras e se convocan as axudas de mobilidade complementarias ás achegadas pola Unión Europea no marco do programa comunitario Erasmus+, para o alumnado do Sistema universitario de Galicia que participa en Erasmus Estudos no curso 2018/19 (DOG nº 1 do 2 de xaneiro de 2019).\n• Certificado de estar ao día nas obrigas tributarias coa Axencia Estatal de Administración Tributaria.\n1. As solicitudes presentaranse obrigatoriamente por medios electrónicos a través do formulario normalizado (anexo I) dispoñible na sede electrónica da Xunta de Galicia https://sede.xunta.gal, ao posuíren as persoas incluídas no ámbito subxectivo as competencias técnicas e dispoñibilidade de acceso aos medios electrónicos necesarios para formalizar as solicitudes.


Animalistas piden pechar as granxas de visóns polo risco de contaxio\nEuropa Press 19 mayo 2020 19:55 h.\nGalicia coronavirus visones\nGalicia conta con 31 explotacións deste tipo\nA organización animalista Fundación Franz Weber alertou este martes do "risco" de contaxio de coronavirus en granxas peleteras de visóns, despois de que as autoridades holandesas houbesen detectado casos de Covid nos animais deste tipo de instalacións, e pediu claururar as 31 granxas existentes en Galicia.\nSegundo esta entidade, o pasado 26 de marzo detectáronse casos de Covid-19 en visóns explotados en granxas dos Países Baixos, e o Instituto Nacional de Saúde Pública e Medio Ambiente decretou medidas adicionais para protexer aos animais, prohibindo a agricultores, deportistas e cidadáns en xeral achegarse a menos de 400 metros das instalacións.\nNo caso de Galicia, Fundación Franz Weber recordou que hai 31 granxas nas que conviven "decenas de miles de individuos en condicións de amontoamento" e con condicións "hixiénico-sanitarias e de benestar practicamente nulas". Todo iso, incidiu a organización, crea "o caldo de cultivo perfecto para que un contaxio humano-animal poida estenderse rapidamente".\nPor iso, a Fundación volveu a reclamar o peche das granxas e a transformación do sector peletero cara a actividades con maior retorno económico e menor custo ambiental.\nGalicia en Común propón debates sectoriais na CRTVG durante a campaña electoral\nTodos os profesores de 2º de bacharelato deberán o luns incorporarse aos centros


O profesor García Marín convida en Rianxo a celebrar o 8-M reinventando as masculinidades imperantes – O Barbanza\nO profesor García Marín convida en Rianxo a celebrar o 8-M reinventando as masculinidades imperantes\nPortada do libro de García Marín Papá, por que non pintas as unllas de cores?\nO pasado 25N anulouse, por mor da situación de emerxencia sanitaria provocada pola COVID-19, unha das actividades previstas da Escola de Familias 2020 en Rianxo, a presentación do libro Papá, por que non pintas as unllas de cores? do sociólogo da USC Jorge García Marín. O ensaio editado por Galaxia, que é un chamamento á poboación masculina a tirar abaixo todos os estereotipos e falsas crenzas acerca do que tradicionalmente significa “ser home” (unha proclama á reeducación dende unha perspectiva feminista e integradora), foi agora o eixo temático da conversa mantida entre García Marín e a concelleira de Benestar de Rianxo, Hadriana Ordóñez, un encontro que recolle o fío da presentación adiada en novembro e que se encadra nas celebracións rianxeiras deste 8-M, Día da Muller. A conversa pode verse estes días online. É en si mesma un recordatorio da importante tarefa que temos entre mans, homes e mulleres: construír novas masculinidades. “Os homes non poden mirar cara a outro lado pensando no cambio”, sinalaron.\nNa conversa García Marín e Hadriana Ordóñez fan un percorrido por varias tarefas pendentes (como axudar aos nenos disidentes, como atenuar a resistencia da sociedade a estes cambios, como loitar contra o patriarcado hexemónico dun xeito construtivo e normalizador, etc) e poñen o foco no poder do pensamento e da linguaxe, tanto para combater o menosprezo coas nenas como para romper e refacer unha vara de medir que foi e segue a ser masculina. Segundo fixo saber García Marín, aparte dos contos, que son un elemento fundamental de traballo, “son importantes os xogos simbólicos e as actividades que dende unha perspectiva de xénero acheguen aos nenos ao eido dos coidados e da afectividade (arrolar un bebé, xogar ás comidiñas, brincar ás perruquerías…), fomentando o xogo libre non tradicional, como por exemplo cun convite a disfrazárense, eles e os pais, coa roupa da nai ou a pintar as unllas e facelo todo de xeito natural”.\nE engade: “No mandato masculino está a autosuficiencia e a forza pero está restrinxida a expresión de emocións, emocionarse coa natureza, acariñar un can, emocionarse cun carballo, coidar a súa avoa…. Neste panorama os nenos vense encorsetados por medo ao menosprezo ou a burla, son vítimas, non poden chorar, emocionarse, pintar as unllas (…) Todo isto desemboca nunha castración emocional terríbel, unha situación que representa un importante reto para os homes adultos, unha materia pendente a través da cal deberán traballar con modelos opostos aos malotes, fomentando un modelo de home que nin beba alcol nin conduza de xeito temerario nin pelexe nin sexa agresivo por natureza”.\nO profesor da USC avogou por un modelo de home que recoñeza a súa fraxilidade e conviva con ela, sen agochala.\nO relator convidado\nJorge García Marín é profesor do departamento de Socioloxía na Universidade de Santiago. Ten ás súas costas unha longa bagaxe como activista a prol das desigualdades e pechando fileiras, en colaboración coas comunidades de estudantes, arredor de todo tipo de iniciativas contra o machismo e a violencia contra as mulleres.\nGarcía Marín imparte docencia no mestrado Igualdade, xénero e educación e na actualidade é secretario do CIFEX (Centro Interdisciplinario de Investigacións Feministas e de Estudos de Xénero). Dende hai case trinta anos está vencellado a grupos de investigación en temáticas de xénero, sendo as súas liñas prioritarias, dentro dos estudos de xénero, os videoxogos, as identidades virtuais, os relatos fílmicos e as problemáticas asociadas ás masculinidades. Coa obra presentada en Rianxo convida ao pensamento crítico sobre a necesidade de “deconstruír esa educación que nos fai homes dende unha nova perspectiva, feminista e integradora”. É un libro sobre as Novas Masculinidades, sinalou o autor, engadindo que se trata de comportamentos que “temos que empezar, entre todas e todos, a construír para conseguir un mundo máis igual e, sobre todo, homes e mulleres máis felices”.


Desexo regresar ao meu país | Servizo Público de Emprego Estatal\nSe vostede é unha persoa estranxeira non comunitaria e quere regresar ao seu país, coñeza cales son os requisitos e a información necesarios para poder cobrar o pago acumulado e anticipado da prestación contributiva por desemprego.\nRequisitos Duración e contía Documentación necesaria Onde, cúando e como o tramito\nPara poder cobrar o pago acumulado e anticipado da prestación contributiva por desemprego debe:\nQuedan excluídas as persoas nacionais dos países que forman parte da Unión Europea, do Espazo Económico Europeo, de Suíza, persoas apátridas e quen teñan dobre nacionalidade, cando unha delas sexa a dun país que teña convenio bilateral con España en materia de Seguridade Social e a outra sexa a española ou a dun país da Unión Europea, do Espazo Económico Europeo ou de Suíza.\nEstar en desemprego e inscrito ou inscrita como demandante de emprego.\nTer recoñecido o dereito á prestación por desemprego de nivel contributivo, sen compatibilizalo cun traballo a tempo parcial.\nAsumir o compromiso de retornar ao seu país de orixe, no seu caso, en compañía das persoas da súa familia reagrupadas que non teñan autorización de residencia independente, no prazo máximo de días 30 naturais a partir da data do primeiro pago en España, e o compromiso de non retornar a España no prazo de tres anos.\n¿Podo regresar a España no futuro?\nNon poderá regresar a España ata que non pase o período de compromiso de non retorno de tres anos, e sempre que previamente solicite de novo as autorizacións de traballo e de residencia en España. En ningún caso poderá volver antes do fin dese período para residir e/ou realizar unha actividade lucrativa ou profesional, mesmo aínda que quixese devolver as cantidades que percibise como abono acumulado e anticipado da prestación contributiva por desemprego para o retorno voluntario ao seu país de orixe.\nUnha vez que teña aprobado o dereito de abono anticipado e acumulado da prestación contributiva por desemprego, pasados trinta días naturais desde a data do primeiro pago e sen necesidade doutro procedemento administrativo, as autorizacións de residencia das que vostede sexa titular quedarán extinguidas.\nTranscorrido o período de tres anos desde a súa saída de España, terá un dereito preferente para incorporarse ao continxente de persoas traballadoras estranxeiras non comunitarias, sempre que xustifique os requisitos esixidos na normativa vixente en materia de estranxeiría e inmigración.\nSe vostede era residente temporal en España e decide volver legalmente ao terminar o prazo do compromiso de non retorno de tres anos, a súa situación de residencia continuará a efectos de completar o período que lle faltase para obter, no seu caso, a residencia permanente. O período de ausencia fóra de España non se terá en conta para obter o permiso de residencia permanente.\nSe tiña residencia permanente en España e regresa tras finalizar o prazo de compromiso de non retorno de tres anos, poderá recuperar a súa condición de residente permanente a través dun procedemento simplificado.\nPoderá recibir o importe anticipado e acumulado correspondente aos días da prestación por desemprego de nivel contributivo que lle correspondan ou que lle resten por percibir no momento da solicitude do abono.\nPercibirá o importe en dous prazos:\nO 60 % do importe restante no seu país de orixe, transcorrido o prazo de días 30 naturais desde a data do primeiro pago abonado en España e no prazo máximo de días 90 desde aquel.\nPara recibir este abono, deberá presentarse na representación diplomática ou consular española no seu país de orixe para acreditar o seu retorno ao mesmo. No devandito momento deberá entregar o Cartón de Identidade de Estranxeiro/a de a que é titular.\nUnha vez que vostede se presentou ante a representación diplomática ou consular, e comunicar este feito ao Servizo Público de Emprego Estatal (SEPE) pola Dirección Xeral de Asuntos e Asistencia Consulares do Ministerio de Asuntos Exteriores e de Cooperación, o SEPE realizará o segundo pago.\nO pago efectuarase no seu país de orixe, mediante cheque nominativo ou a través de transferencia bancaria, en euros ou, no seu caso, na moeda na que a Tesouraría Xeral da Seguridade Social efectúe o pago das prestacións no devandito país.\nNon se admitirá a renuncia ao abono acumulado e anticipado da prestación unha vez feito efectivo o primeiro pago.\nComplementarase o abono acumulado e anticipado da prestación por desemprego cun programa de axudas complementarias que xestiona o Ministerio de Emprego e Seguridade Social a través da Secretaría Xeral de Inmigración e Emigración, Dirección Xeral de Migracións. Se desexa información adicional sobre estas axudas pode consultar a páxina web do Ministerio de Emprego e Seguridade Social.\nPara poder acceder ao abono acumulado e anticipado da prestación contributiva por desemprego deberá presentar a seguinte documentación:\nModelo oficial de solicitude .\nOnde, cúando e como o tramito\nNa oficina de prestacións (pedindo cita previa na Sede Electrónica do SEPE ou por teléfono .\nEnviándoa por correo administrativo.\nA solicitude do abono acumulado e anticipado é independente da solicitude da prestación contributiva por desemprego (alta inicial ou continuación), aínda que se poden presentar ambas as á vez. No entanto, tamén poderá solicitar o abono acumulado e anticipado en calquera momento posterior á solicitude da prestación contributiva, mentres a estea percibindo. Non é necesario que quede un mínimo de días ou meses por percibir da devandita prestación.\nAsí mesmo, na solicitude, debe facer constar os datos relativos ao abono: o domicilio no país de orixe se elixiu o cheque como modalidade de pago, e os datos bancarios do número de conta da que sexa titular no caso de elixir a transferencia.\nModelo oficial de solicitude (PDF, 208 KB)


O Conselleiro de Sanidade, sorprendido 'desagradablemente' ante a denuncia penal do Colexio de Médicos - Pontevedra Viva\nSábado 31 de Xullo, 2021 ás 10:43 do Sábado 31 de Xullo, 2021\nJulio García Comesaña, conselleiro de Sanidade, manifestou en declaracións á Radio Galega este sábado 31 de xullo sentirse sorprendido "desagradablemente" pola denuncia penal presentada polo Colexio de Médicos de Pontevedra contra a xerencia da área sanitaria de Pontevedra-O Salnés, que dirixe José Ramón Gómez.\nA organización oficial de facultativos de Pontevedra decidiu dar este paso ante as repetidas queixas realizadas pola sobrecarga da Atención Primaria e diversos servizos hospitalarios trasladada á xerencia da área sanitaria sen que se adoptasen solucións.\nSegundo manifesta o máximo responsable da sanidade en Galicia se manteñen reunións e conversacións fluídas con representantes do Colexio de Médicos de Pontevedra, que forman parte do Consello de Atención Primaria.\nNeste sentido sinalou na radio pública que o vindeiro mércores se manterá unha nova reunión dese consello técnico para tratar o impacto da nova onda da pandemia na Atención Primaria e tamén na atención hospitalaria. O conselleiro indicou que o Colexio de Médicos pontevedrés anunciou este xoves que acudiría a este encontro no que as autoridades sanitarias explicarán as medidas que se están adoptando para recuperar a actividade nos diferentes centros de saúde.\nGarcía Comesaña indica que espera unha "rectificación" e a volta á normalidade na relación con este colexio oficial ao que mostrou o "máximo respecto" cara aos seus colexiados.\nO conselleiro recoñeceu durante a entrevista que faltan profesionais médicos en Atención Primaria e en especialidades sanitarias por diferentes causas, pero afirmou que se traballa en distintas alternativas para recuperar a actividade asistencial.


Netin Club é unha empresa que xestiona unha rede de inversores privados con intereses en proxectos tanto dixitais e vencellados as novas tecnoloxías coma de economía tradicional.\nO seu obxectivo é ofrecer a oportunidade de que un amplo grupo de inversores, tanto profesionais coma non profesionais, poidan acceder a pequenos proxectos de diversos sectores, en diferentes fases de desenvolvemento e en distintos lugares de España.\nO obxectivo do acordo asinado entre Fundación Ronsel e Netin Club para Galicia é facilitar o acceso de pequenos empresarios a unha alternativa de financiamento que plantexa investimentos a escala das súas necesidades e que normalmente está reservada a proxectos de maior tamaño.\nEn virtude deste acordo, Netin Club facilitará a Fundación Ronsel proxectos que se atopen nunha fase de desenvolvemento inicial e precisen de formación e acompañamento que os axude a ser candidatos preparados para expor o seu proxecto perante os inversores que os poden axudar a medrar.\nPola nosa banda, presentaremos a Netin Club aqueles proxectos que estén maduros dabondo para seren analizados polos inversores axeitados nas convocatorias que organizan a nivel nacional.\nCon este acordo, a Fundación Ronsel da un paso máis para acompañar a autónomos e microempresas, abrindo unha vía de financiamento a que difícilmente teñen acceso e para que é preciso estar ben preparado e ser consciente das súas consecuencias.\nO noso obxectivo é acompañar a estas microempresas o longo de todo o proceso e fomentar o seu crecemento, contribuindo así o desenvolvemento da economía en Galicia.\nCategorías Novas Etiquetas financiamento Navegación de artigos


Nataxa Retrankoky – PoioEscena – raxocultural.org\nNataxa Retrankoky - PoioEscena\nO vindeiro venres 22 de febreiro as 21,00 horas convidamosvos á segunda obra do ciclo de teatro PoioEscena que se representará no Centro Cultural Xaime Illa, trátase de Nataxa Retrankosky da compañía Orquideas Pantasma:\nA compañía de teatro de nova creación Orquídeas Pantasma presenta o seu novo espéctaculo: Nataxa Retrankosky.\nUn estrépidante e divertido recorrido polas emocións máis profúndas e rídiculas dos soños e creencias dos seres humáns.\nA pantasma de Nataxa Retrancosqui, a única amante de Lenin. É un personaxe bipolar que vive anclada no recordo do seu gran amor. Isto fai sentirlle importante e segura, moi diva. Pero cando recorda todo o que lle sucedeu: sufreu unha extraña enfermidade…”ver o futuro”. Esta loucura obrigouna a abandonar todo, ata o máis preciado, a súa filla con Lenin: Nataxa.\nNataxa cerdeira vive para cumplir o seu soño, ir a Rusia. A ilusión invadea e realiza unha gala para recolectar cartos e material para empreder a súa viaxe. Sabe que os soños se poden cumplir. Entre sorisos , bailes e lágrimas pasa amenizando a gala. Revela o seu segredo máis preciado: quere ir a Rusia para coñercer a súa tataraboa.\nAs entradas están a venda na Biblioteca do Centro Cultural Xaime Illa, a libraría Ardora: socios Raxó e Armadiña 0,5€ (1€ en taquilla), Público Xeral: 1,5€ (3€ en taquilla).\n« Previous Post Exposición Fotográfica “Urbe” de Xabier Carrasco\tNext Post » Izada a bandeira azul na praia de Siorto


ESTOUTRAS: Libia: 8 comandantes sipaios mortos e sétima resurrección de Khamis al-Gaddafi\nLibia: 8 comandantes sipaios mortos e sétima resurrección de Khamis al-Gaddafi\nMentres a prensa imperialista ficha como columnista ao xefe de Al-Qaeda na Libia, Abdel Hakim Belhaj, os acontecementos neste país non semellan ir polo rego que marcaba hai xa un par de meses un líder da CNT: «En dúas semanas liberaremos toda Libia». O paso do tempo deixou en evidencia non só as fanfurriñadas dos sipaios ao servizo da OTAN senón toda a propaganda diaria con que o imperialismo nos tradean os miolos. Onte, o xornal facha-progre Público aseguraba que a toma de Sirte polos “rebeldes” era cuestión de horas, que estaban a piques de «romperen o cerco» (un cerco só o poden romper os cercados). E hoxe acordamos coa boa nova de que en Sirte ondea a bandeira verde. Nesta cidade e na Leningrado Verde, Bani Walid, nos últimos dous días foron axustizados polos patriotas 8 comandantes mercenarios. No seguinte vídeo podemos ver a fin dun destes comandantes. Por certo, os combates non son precisamente no centro de Sirte.\nO xeneral Khamis al-Gaddafi, cuxa morte foi reportada até 7 veces polos voceiros da CNT, non só permanece na Libia, senón que está en primeira liña de combate a dirixir a Brigada Khamis. A mentira dunha fuxida a algún paraíso co ouro dos libios nos primeiros días da agresión fica máis unha vez ao descuberto. Neste vídeo vemos o fillo pequeno de al-Gaddafi, graduado na Academia Militar de Moscova, arengando súas tropas o 25 de setembro:


Inscrición Matrimonio. Xestións non municipais · Concello de Fene\nO matrimonio desde a súa celebración produce efectos civís, e para o pleno recoñecemento dos mesmos será necesario a súa inscrición no Rexistro Civil.\nO Xuíz, Alcalde ou Funcionario ante quen se celebre o matrimonio estenderá, a inscrición ou a acta correspondente coa súa firma e a dos contraentes e testemuñas. Unha vez realizada dita inscrición ou estendida a acta, o Xuíz, Alcalde ou Funcionario entregará a cada un do contraentes documento acreditativo da celebración do matrimonio, que é o Libro de Familia.\nQuen pode solicitalo/presentalo\nQuen desexen contraer matrimonio acreditarán previamente, en expediente tramitado conforme á lexislación do Rexistro Civil, que reúnen os requisitos de capacidade establecidos pola lei.\nSe algún dos contraentes estiver afectado por deficiencias ou anomalías psíquicas, esixirase ditame médico sobre a súa aptitude para prestar o consentimento.\nFirme o auto favorable á celebración, levará a cabo esta, en canto permítano as necesidades do servizo.\nA capacidade depende das situacións persoais de cada un. Teremos que sinalar os seguintes casos:\nIdade: requírese estar emancipado, é dicir maior de dezaseis anos que viva independentemente dos pais.\nSó cabe o matrimonio cunha persoa, non podendo estar casado con dúas persoas á vez.\nO parentesco: non poden contraer matrimonio entre si os parentes en liña recta por consanguinidad ou adopción.\nO impedimento de crime: non poden contraer matrimonio entre si os condenados como autores ou cómplices da morte dolosa do cónxuxe de calquera deles.\nMatrimonio entre diminuídos psíquicos: se o instrutor estima que algún dos contraentes está afectado por deficiencias ou anomalías psíquicas, solicitará do Médico do Rexistro Civil ou do seu substituto o ditame facultativo oportuno que declare a súa aptitude para prestar o consentimento.\nDispénsaa de impedimentos: é a posibilidade de eliminar todos aqueles impedimentos que fan que non se poida celebrar o matrimonio por algunha causa.\nInicio do expediente:\nOs trámites para o matrimonio civil deben iniciarse sempre no Rexistro Civil do municipio na que estea domiciliado ou teña a súa residencia habitual un ou os dous futuros contraentes. Se están domiciliados en poboacións distintas poderán elixir a que máis lles conveña.\nAínda que os trámites previos leven a cabo ante o Rexistro Civil correspondente, os contraentes poden decidir que, unha vez finalizado o expediente prematrimonial, a cerimonia nupcial celébrese en calquera municipio.\nO lugar físico de celebración da voda ha de ser sempre as oficinas ou dependencias do Rexistro Civil do edificio municipal onde estea situado o mesmo. Ou ben as instalacións municipais destinadas ao efecto cando a voda ofíciea o alcalde ou concelleiro.\nEn ningún caso poderanse celebrar vodas noutros lugares como: restaurantes, leiras, ou casas particulares.


O lugar de nacemento de Israel cambiou de "Xerusalén" a "Territorios ocupados" no novo pasaporte do Reino Unido - EU Reporter\nO Ministerio de Asuntos Exteriores de Israel investiga un informe de que unha muller israelí cambiou o seu lugar de nacemento de "Xerusalén" a "Territorios palestinos ocupados" ao renovar o seu pasaporte do Reino Unido. escribe Yossi Lempkowicz.\nAyelet Balaban, unha cidadá israelí-británica dobre que pasaporte do Reino Unido toda a súa vida, dixo estar sorprendida ao recibir o novo documento, segundo o informe de Israel lata.\nSegundo Balaban, enviou o seu antigo pasaporte a Inglaterra hai aproximadamente dúas semanas e recibiu o novo o luns. Ao descubrir o cambio, Balaban comprobou co seu irmán, que renovou o seu pasaporte británico hai dous anos e que aínda listaba "Xerusalén" como o seu lugar de nacemento.\nO seu irmán, que traballa en Nefesh B'Nefesh, unha organización que axuda aos xudeus de países de fala inglesa a inmigrar a Israel, dixo que é a primeira vez que a organización atopa o cambio, segundo o informe.\nBalaban enviou unha carta ao embaixador de Israel no Reino Unido, Tzipi Hotovely, o martes, pero dixo que aínda non o soubo.\nTamén se enviaron consultas á embaixada británica en Israel.\nO comisario di que a UE debería condicionar o seu financiamento da AP á eliminación do antisemitismo e á incitación á violencia nos libros de texto